Παιδιά μου γεια σας και Χριστός Ανέστη!

Ελπίζω να ξεκουραστήκατε λίγο αυτές τις μέρες. Θα πρέπει όμως τώρα να συνεχίσουμε τα μαθήματά μας γιατί είναι σημαντικό να θυμόμαστε όλα αυτά που μάθαμε για να είμαστε έτοιμοι μόλις ανοίξουν κανονικά τα σχολεία να ξεκινήσουμε δυνατά!

Είσαστε έτοιμοι; 1,2,3…πάμε!

**Μάθημα 1:** Ξεκινούμε πρώτα από το **βιβλίο ανάγνωσης Μαργαρίτα 1**.

1. Κοίταξε προσεκτικά τις εικόνες και πες δυνατά τη λέξη της κάθε εικόνας. Κάθε φορά ο Φρίξος βρίσκεται και σε διαφορετική θέση.
2. Διάβασε αρκετές φορές το κείμενο στη **σελ.27** (Μπορεί να το διαβάσεις από μέσα σου, μετά δυνατά στον εαυτό σου και μετά δυνατά σε κάποιον άλλον στο σπίτι).
3. Παρατήρησε προσεκτικά τα αντικείμενα στη **σελ.28** και πες προφορικά **πού είναι** το καθένα. Να χρησιμοποιήσεις τις λέξεις των προηγούμενων σελίδων (**πάνω, κάτω, μέσα, έξω**). Διάλεξε 2 από αυτά τα αντικείμενα και γράψε προτάσεις για το πού βρίσκονται π.χ. Το μολύβι είναι ….

**Μάθημα 2:**

1. Διάβασε το κείμενο στη **σελ.29 και σελ.30**. Διάλεξε 1 πρόταση από τη

**σελ. 29** και αντίγραψέ την στο τετράδιό σου.

1. Μετά να απαντήσεις πρώτα προφορικά την ερώτηση του Φρίξου για το μολύβι και μετά να γράψεις την απάντησή σου στο τετράδιό σου.
2. Διάλεξε **2 δικά σου** αντικείμενα που βρίσκονται **στο δωμάτιό σου** και γράψε προτάσεις για το **πού είναι**. Μετά μπορείς να τα **σχεδιάσεις**!

**Μάθημα 3:** Συνεχίζουμε με το **Τετράδιο εργασιών Μαργαρίτα 1**.

1. Κάνε τις ασκήσεις της **σελ.26**. Εκεί που λέει να κολλήσεις τα αυτοκόλλητα, **θα σχεδιάσεις** τον Φρίξο.
2. Διάβασε προσεκτικά τις οδηγίες και κάνε τις ασκήσεις στις **σελ.27,28**,**29**.